CELEX: 62014TN0076
Language: mt
Date: 2014-02-04 00:00:00
Title: Kawża T-76/14: Rikors ippreżentat fl- 4 ta’ Frar 2014 – Morningstar vs Il-Kummissjoni

5.5.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 135/45
            
         Rikors ippreżentat fl-4 ta’ Frar 2014 – Morningstar vs Il-Kummissjoni
   (Kawża T-76/14)
   2014/C 135/57
   Lingwa tal-kawża: l-Ingliż
   
      Partijiet
   
   
      Rikorrenti: Morningstar, Inc. (Chicago, l-Istati Uniti) (rappreżentanti: S. Kinsella, K. Daly u P. Harrison, Solicitors)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannulla d-deċiżjoni tal-Kummisjoni fil-Każ COMP/39.654 – Kodiċijiet tal-Istrumenti Reuters, tal-20 ta’ Diċembru 2012, u ppubblikata fil-Ġurnal Uffiċjali fit-12 ta’ Novembru 2013 (ĠU C 326, p. 4);
            
         
               —
            
            
               tikkundanna lill-Kummissjoni għall-ispejjeż; u
            
         
               —
            
            
               tordna kwalunkwe miżura oħra li l-Qorti Ġenerali tqis xierqa.
            
         
      Motivi u argumenti prinċipali
   
   F’din il-kawża, ir-rikorrenti titlob l-annullament tad-Deċiżjoni tal-Kummissjoni adottata fil-qafas tal-Każ COMP/39.654 – Kodiċijiet tal-Istrumenti Reuters dwar proċedura għall-applikazzjoni tal-Artikolu 102 tat-TFEU u tal-Artikolu 54 tal-Ftehim ŻEE, dwar prattiki minn Thomson Reuters li taw lok għal ostakoli biex tinbidel il-provvista tad-data kkonsolidata f’ħin reali. Permezz tad-deċiżjoni kkontestata, il-Kummissjoni għamlet ċertu rbit vinkolanti fuq Thomson Reuters skont l-Artikolu 9 tar-Regolament tal-Kunsill (KE) Nru 1/2003 (1) u ddeċidiet li ma kienx hemm iktar raġuni għal azzjoni. Ir-rikorrenti hija kompetitur ta’ Thomson Reuters.
   Insostenn tar-rikors tagħha, ir-rikorrenti tinvoka erba’ motivi.
   
               1.
            
            
               L-ewwel motiv ibbażat fuq li l-Kummissjoni wettqet żball manifest ta’ evalwazzjoni meta adottat id-Deċiżjoni peress li dan l-irbit manifestament jonqos milli jindirizza l-kwistjonijiet relatati mal-kompetizzjoni identifikati fid-Deċiżjoni.
            
         
               2.
            
            
               It-tieni motiv ibbażat fuq li l-Kummissjoni aġixxiet ultra vires peress li eċċediet il-poteri mogħtija lilha mill-Kunsill Ewropew u għalhekk id-Deċiżjoni hija mingħajr bażi legali xierqa.
            
         
               3.
            
            
               It-tielet motiv ibbażat fuq li d-Deċiżjoni naqset milli tosserva l-prinċipju ta’ proporzjonalità.
            
         
               4.
            
            
               Ir-raba’ motiv ibbażat fuq li d-Deċiżjoni tikser l-obbligu ta’ motivazzjoni tal-Kummissjoni.
            
         
      (1)  Regolament tal-Kunsill (KE) Nru 1/2003, tas-16 ta’ Diċembru 2002, fuq l-implimentazzjoni tar-regoli tal-kompetizzjoni mniżżlin fl-Artikoli 81 u 82 tat-Trattat (ĠU Edizzjoni Speċjali bil-Malti, Kapitolu 8, Vol. 2, p. 205).